tomron87/hebrew-wikipedia-sentences-corpus huggingface dataset:
בעשור האחרון, החלו יותר נשים להשתלב במוזיקת המטאל גם בסגנונות שאינם מטאל גותי, ויותר ויותר להקות (גם כאלה שאינן להקות מטאל גותי) משלבות ביצוע נשי ווקאלי במוזיקה שלהם (למשל: החל מהאלבום Collective Demise, להקת המטאל הקיצוני הישראלית Salem שילבה שירה נשית מלודית בחלק משיריה).
כמו כן נשים משתלבות בלהקות מטאל גותי לא רק כזמרות אלה גם כנגניות.
בהקשר זה ראוי לציין את להקת המטאל הגותי הסימפוני Blackthorn מרוסיה שמורכבת רק מנשים, כולל סולנית שמבצעת הן שירה נשית נקייה והן גרואלינג.
ב-2023, בעקבות זינוק ביכולת ה-AI ובינה מלאכותית יוצרת החלו יוצרים רבים - רובם חובבים או מעריצים של הז'אנר - להלחין ולהקליט שירי מטאל גותי באמצעות תוכנות שכאלו, כגון Suno AI, אותם הם מפיצים ברשתות החברתיות ובאתרי שיתוף מדיה דוגמת יוטיוב וספוטיפיי.
לעיתים מלווה לשיר גם וידאו קליפ שנוצר אף הוא באמצעות AI.
אף על פי שבישראל יש להקות דום מטאל רבות יחסית, להקות המטאל הגותי בה מעטות ונוטות במובהק לסגנון דת'-דום גותי.
להקות המטאל הגותי האמיתיות הפעילות בישראל הן Salvation, Fatum Aeternum, Edellom ו-GothicArt.
בנוסף, ישנן מספר להקות דום מטאל כמו Salem או Distorted שמשלבות במוזיקה שלהן אלמנטים גותיים כגון שירה נשית.
המטאל הגותי נולד למעשה מהדום מטאל, בעיקר מהדת'-דום, ולכן כל הלהקות החלוצות בסגנון ניגנו או מנגנות בסגנון דום מטאל גותי או דת'-דום גותי.
להקות דום גותי ודת'-דום גותי
כל הלהקות החלוצות בתחום, ובנוסף:
Wine From Tears (במקור מרוסיה, אך הגרו לקליפורניה)
Angelique – דת'-דום גותי סימפוני / מטאל סימפוני
Evolvent – דת'-דום גותי (בראשיתה) / מטאל גותי סימפוני (בהמשך)
I Miss My Death – דת'-דום גותי סימפוני / מטאל סימפוני
Mare Infinitum – דת'-דום גותי סימפוני / דום מטאל אווירתי
Nox Aurea – דום גותי מלודי / דת'-דום גותי סימפוני
Salvation – דת'-דום גותי סימפוני (להקה ישראלית)
Shadows Dance – דת'-דום גותי סימפוני / דת' מטאל גותי אווירתי
Tristania – דת'-דום גותי סימפוני בראשיתה, דת'-דום גותי בהמשך
Weeping Silence – מטאל גותי סימפוני (בראשיתה) / דת'-דום גותי סימפוני (בהמשך)
Where Lovers Rot – דת'-דום גותי סימפוני / דום גותי / דום מטאל סימפוני
טריסטניה (Tristania) – דת'-דום גותי סימפוני בראשיתה, דת'-דום גותי בהמשך
מורטמיה (Mortemia) – להקת יחיד של מורטן ולנד
Evolvent – דת'-דום (מוקדם) / מטאל גותי סימפוני (מאוחר)
Ophidian Spell – מטאל גותי / דת' מטאל סימפוני
Penumbra – מטאל גותי סימפוני (מוקדם) / מטאל סימפוני אלקטרוני (מאוחר)
Confligo – מטאל גותי סימפוני / פולק מטאל גותי
קריידל אוף פילת' (Cradle Of Filth)
מטאל ג'אקט הוא סרט שביים והפיק סטנלי קובריק, עיבוד קולנועי לספר "The Short-Timers" מאת הסופר גוסטב האספורד.
כותרת הסרט באנגלית מתייחסת לסוג התחמושת המקובלת במרבית צבאות העולם שבה השתמש חיל הרגלים במלחמה – קליע בעל מעטפת מתכת.
הסרט עוסק במלחמת וייטנאם מנקודת מבטם של חיילי המארינס האמריקאים, המוצגים כמכונות מלחמה מאומנות היטב בסדרת אימונים קשוחה, שנועדה להפוך נער צעיר ללוחם אימתני שלא ניתן לעוצרו בשום דרך.
בחלקו הראשון עוסק הסרט בתקופת האימונים ובחלקו השני מתרחשת קפיצה בזמן אל לב המלחמה, שם מתמקדת העלילה בסיפורה של מחלקה אחת.
קובריק מציג בסרטו את וייטנאם כעולם אחר עם חוקים משלו.
הוא מתאר את המלחמה כמלאה בסתירות וממחיש את תחושת החיילים בשלילת שליטתם בסובב אותם, וביצריהם האפלים ביותר.
החלק השני העוסק בהכשרת הלוחמים השפיע על צבאות רבים בעולם ואף הביא לשינויים בתקנות המותר והאסור החלים על מפקדי טירונים במארינס, המנועים מלהתייחס למשפחת החייל או להכותו.
חלקו הראשון של הסרט, העוסק בהכשרת הטירונים, מעביר לצופה את האווירה הקשוחה והיחסים בין המפקד הארטמן לבין חייליו.
את המפקד מגלם מפקד מארינס אמיתי לשעבר, רונלד לי ארמי, שבמקור היה אמור להדריך שחקן אחר כיצד לנהוג ובסופו של דבר, בעקבות התלהבות קובריק, שיחק את התפקיד בעצמו.
לחלק מהטירונים קשה יותר ולחלק פחות, אך חייל אחד, לאונרד "גומר פייל" לורנס (וינסנט ד'אונופריו), מוגבל התנהלות מתקשה יותר מכולם ואף חווה התעללויות.
בסיום הטירונות, ממש לאחר הצבתו לשירות, הוא חווה משבר נפשי חמור ובלילה לפני העזיבה יורה במפקד הארטמן ומתאבד.
חלקו השני של הסרט, הארוך מביניהם, מובא מנקודת מבטו של סמל, ג'יי.טי.
"ג'וקר" דייוויס, אחד מחייליו לשעבר של הארטמן, אותו מגלם מת'יו מודין.
ג'וקר, כתב בעיתון הצבאי, משכנע את מפקדיו לרדת לשטח עם חברו הצלם הצבאי ולהתלוות למחלקת מארינס, שם נמצא חבר נוסף מההכשרה, "קאובוי".
הסרט עוקב אחר הרפתקאות המחלקה בשטח האויב, בעיקר בעיר הואה.
העלילה מתארת חללים שסופגת המחלקה וראיונות שנערכים עם הלוחמים בהם נחשפת השקפת עולמם, הזוועות, הדילמות, האלימות, ההומניות, האכזריות ושגרת החיים במלחמה.
בסרט משתתף גם אדם בולדווין כמאגיסט המטורף של המחלקה.
בנוסף למוזיקה המקורית שהולחנה עבור הסרט על ידי בתו של קובריק, ויויאן קובריק, הסרט מלווה במוזיקה משנות השישים ושנות השבעים.
השיר המוכר ביותר המופיע בפס-קול הוא שירה של הזמרת ננסי סינטרה "These Boots Are Made For Walkin".
בסיום הסרט, הצגת כתוביות הסיום מלווה בשירם של הרולינג סטונז "Paint It Black", שעם הזמן הפך להיות מזוהה עם מלחמת וייטנאם.
מטאל סימפוני או אופרת מטאל (Opera metal) הוא מונח המשמש לתיאור מוזיקת מטאל המבוססת על מוזיקה סימפונית או משלבת אלמנטים סימפוניים הדומים או זהים לזו של המוזיקה הקלאסית.
מטאל סימפוני הוא גם ז'אנר במטאל אך במונח נעשה שימוש גם להגדרתן של להקות המתבססות על ז'אנר מטאל רגילים אך נעות לכיוון סימפוני באופן ברור או מועט, כך למשל, להקת בלאק מטאל המשלבת אלמנטים סימפוניים ותזמורתיים תקרא להקת "בלאק מטאל סימפוני".
להקות סימפוניות מסוימות אף משלבות אלמנטים אופראים, וסולנית היא זו שמובילה את השירה.
המטאל הסימפוני כז'אנר בפני עצמו מתבסס בעיקרו על השפעות מלהקות מטאל גותי מוקדמות, להקות פאוור מטאל וכמובן מוזיקה קלאסית.
המטאל הסימפוני מתאפיין בדרך כלל בשילוב של מאפיינים ממספר ז'אנרים במטאל, יחד עם מוזיקה קלאסית; הז'אנרים העיקריים הם לרוב פאוור מטאל, מטאל גותי ופרוגרסיב מטאל ולעיתים גם בלאק מטאל.
מאפיין ברור של המטאל הסימפוני היא עבודת הגיטרה המלודית, המתנגנת על סולמות המאפיינים מוזיקה קלאסית ומלווה בקלידים או סינתיסייזרים.
נגינת גיטרה כזו בדרך כלל תמצא בפאוור מטאל.
הקלידים (סינתיסייזר) מהווים את החלק החשוב ביותר במטאל הסימפוני, סביבם מולחנים ומנוגנים שאר הכלים.
הם מולחנים באופן מורכב ומחושב מאוד ולבטח מורכב יותר מזה של שאר הכלים כאשר האווירה הסימפונית הקלאסית והתחושות "התזמורתיות" נוצרות בעזרת דגימות ואפקטים המצויים בקלידים.
קטעי הקלידים, ברוב המקרים, יולחנו בהתאם לנושאים עליהם הלהקה כתבה את שיריה ועל כן הקלידים מהווים חלק דינמי ומניע במטאל הסימפוני.
עם זאת, ישנן להקות שלא משתמשות בקלידים אלא מקליטות את החלקים הסימפוניים עם כלים אמיתיים ואף מופיעות עם נגנים המתמחים בכלים שונים מתחום המוזיקה הקלאסית.
בין הכלים אשר ניתן למצוא בלהקות מטאל סימפוניות הם הקונטרה באס, צ'לו, חליל, פסנתר וכינור.
מרבית הלהקות הסימפוניות מובלות על ידי סולנית ולא סולן.
הסולניות בלהקות הללו שרות בקול מצו סופרן או סופרן אופראי.
חלק מהלהקות משלבות זמרת אישה עם זמר רקע לשירה דואלית ומשולבת בין השניים (בדומה ללהקות מטאל גותי) או זמר השר גראולינג וסקרימינג (המזוהים עם ז'אנרי אקסטרים מטאל) וסולנית המלווה אותו לאורך השיר, או שרה לבדה במהלך השיר.
שירה זו נקראת לפעמים שירת היפה והחיה.
בלהקות מסוימות, ההשפעה הקלאסית הרחיקה עד לצירופה של תזמורת מלאה, שנועדה להוסיף את הנפח הסימפוני למוזיקה הבסיסית של הלהקה.
בין הלהקות שעשו שימוש בתזמורת מלאה הן למשל Nightwish ו-Tvangeste.
להקת הבלאק מטאל הסימפונית הרוסית טוונגסטה, נעזרה בתזמורת הסימפונית הבלטית באלבומה "FireStorm", ואילו אצל נייטוויש ישנה כבר מסורת של שימוש בתזמורת במספר ממאלבומיה של הלהקה, ביניהם "Once" שיצא בשנת 2004, בו נטלה חלק התזמורת הפילהרמונית של לונדון, שהשתתפה מאוחר יותר גם באלבום "Dark Passion Play" שיצא בשנת 2007.
הליריקות והקונספטים של להקות המטאל הסימפוני אינם ממוקדים על נושא אחד או קונספט ראשי והן מכסות תחום רחב של נושאים.
מקורותיו של הז'אנר הסימפוני במטאל מגיעים מלהקות דת' מטאל ומטאל גותי מוקדמות אשר השתמשו באלמנטים סימפוניים מסוימים (באופן קליל ומינורי יחסית) כחלק מהמוזיקה שלהן.
מאותן להקות, Therion הייתה הראשונה שעשתה שימוש בתזמורת מלאה ונעזרו בהלחנה מוזיקלית הדומה לזו שבמוזיקה הקלאסית.
תכונות אלה היוו חלק שורשי ובסיסי מאוד במוזיקה של ת'ריון ואף קיימים אצל הלהקה עד היום, שמשך השנים נטשה את הדת' מטאל לטובת הסגנון החדש שלה והיא מוכרת לקהל הרחב כלהקת מטאל סימפוני.
השפעות נוספות הן להקות גותיק מטאל וגותיק-דום מטאל מוקדמות.
בשנת 1997 הוציאו שתי להקות חשובות בהיסטוריה של המטאל הסימפוני את אלבומיהן הראשונים: Nightwish הפינית הוציאה את אלבומה "Angels Fall First" ו-Within Temptation ההולנדית את האלבום "Enter".
שתי הלהקות עקבו אחרי טבעה הסימפוני של ת'ריון שהחל באמצע שנות ה-90 של המאה ה-20 וביססו את המוזיקה שלהן סביב יכולות השירה של הסולניות שלהן: שרון דן אדל בווית'ין טמפטיישן וטאריה טורונן בנייטוויש.
שתי הלהקות, ובמיוחד נייטוויש, ביססו את המוזיקה שלהן על עבודת קלידים המצוייה בפאוור מטאל ואף יתרה מכך, יש כאלה שיגדירו את הלהקה כלהקת פאוור מטאל לכל דבר.
להקת המטאל הגותי טריסטניה הייתה מבין הלהקות הראשונות לשלב זמרת אופרה (ויבקה סטנה), מקהלה וכינור על בסיס קבוע לצד הגרואלינג המסורתי.
מוזיקת המטאל של טריסטניה הייתה כבדה ואפלה יותר מזו של Within Temptation ו-Nightwish.
בעקבות טריסטניה קמו להקות אחרות שניגנו מטאל גותי סימפוני, בהן סירניה, שהוקמה על ידי מורטן ולנד, סולן וגיטריסט טריסטניה לשעבר.
בסוף שנות ה-90 של המאה ה-20 הז'אנר קיבל תנופה רצינית בדמותן של להקות חדשות אשר קמו בהשראה סימפונית.
בין הבולטות שביניהן והמפורסמות יותר הן שתי הלהקות ההולנדיות After Forever ו-Epica.
טריסטניה (Tristania) – מטאל גותי סימפוני
סירניה (Sirenia) – מטאל גותי סימפוני
Scardust – פרוגרסיב מטאל סימפוני, משתפת פעולה עם מקהלת Hellscore
מַטְאֲטֵא הוא כלי לניקוי המורכב מסיבים חזקים, המחוברים למקל.
המילה "מַטְאֲטֵא" היא מילה יחידאית בתנ"ך, ומוזכרת ב: .
בתלמוד הבבלי מסופר כי החכמים התקשו בהבנת המילה מטאטא, ולבסוף הבינו אותה מתוך שיחתה של שפחתו של רבי.
על פי מילון אבן שושן, מטאטא נקרא גם מכבד, מכיוון שהיה עשוי ממכבדת שהוא ענף התומר הנושא את הפרחים והפירות.
מכאן הביטוי: לכבד את הרצפה.
המטאטא עבר שינויים מבניים משמעותיים, מאז הימים בהם הוכן מסיבים טבעיים וקרשים.
במקור היו כל המטאטאים עגולים, ואף שלא היו יעילים במיוחד, היה קל להכינם.
כיום כולל המטאטא ידית קצרה, שמטרתה שיהיה נגיש יחסית, או ידית ארוכה לניקוי רצפות או אחים.
סיבי מטאטא עשויים כיום בעיקר מעשבי דורה.
עשבים אלו נמצאו כמתאימים ביותר להכנת מטאטאים – הם קשים, ישרים, עמידים, וגדלים בטבע כשהם קשורים זה לזה.
השינוי הגדול ביותר שעברו המטאטאים היה במאה השבע-עשרה, עם המצאת המטאטאים הישרים, אשר בשל רוחבם הם יעילים יותר לניקוי אבק.
המטאטאים הישרים הפכו עד מהרה את שאר המטאטאים לחסרי תכלית וכיום כמעט כל המטאטאים מיוצרים באופן זה.
מטאטאים היו מקושרים זה זמן רב עם קסמים.
בהקשר זה כמעט תמיד מוצגים מטאטאים עגולים מתקופת ימי הביניים ובקישור עם מכשפות, כאשר לרוב הוא משמש אותן כאמצעי תחבורה.
כיום משמש המטאטא ככלי עזר בטקסים פגאניים רבים.
מטאטא מונח לעיתים בפתח מקום בו מתבצע מפגש מכשפות, כייצוג לאלמנט האוויר, או ככלי לטיהור האזור.
השימוש במטאטאים נעשה על ידי טאטוא סמלי של האוויר במעגל.
הכהן או הכוהנת הגבוהים הולכים במעגל עם כיוון השעון, ממלמלים את הלחש ומטאטאים כמה סנטימטרים מעל האדמה.
השימוש הזה בא לעיתים במקום הדלקת קטורת כאשר אחד המשתתפים אלרגי או אם במקום בו נערך הטקס אסור להבעיר אש.
בספרות מטאטאים מוצגים תכופות כאמצעי תחבורה אווירית למכשפות.
בסדרת ספרי "הארי פוטר", לדוגמה, מטאטאים משמשים קוסמים ומכשפות במשחק הקווידיץ'.
מטאל אלטרנטיבי הוא סוג מוזיקה שצבר פופולריות בשנות ה-1990 המוקדמות יחד עם הגראנג'.
המטאל האלטרנטיבי הוא למעשה שילוב בין ההבי מטאל לבין הרוק האלטרנטיבי, וז'אנרים אחרים שאינם קשורים בדרך כלל למטאל.
המטאל האלטרנטיבי מאופיין במרכיבים של ההבי מטאל (בעיקר ריפים), אבל בדרך כלל ניכר במילים לא רגילות, קצב פעימות לא קבוע, טכניקה יוצאת דופן והשפעה לטווח רחוק מחוץ למוזיקת המטאל.
מטאל גיר הוא זיכיון משחקי וידאו מסוגות ההרפתקה-פעולה-התגנבות, שנוצרו בידי הידאו קוג'ימה, בפיתוחה ובשיווקה של חברת Konami.
בסדרה, השחקן לוקח שליטה על סוכן כוחות מיוחדים (לרוב סוליד סנייק או הבוס הגדול), אשר ניצב פעם אחר פעם נגד נשק אימתני בשם "מטאל גיר".
הנשק הוא טנק מהלך דו-רגלי עם יכולות שיגור של נשק גרעיני.
מספר משחקי המשך יצאו לקונסולות משחקים שונות, והרחיבו את עלילת המשחק, הוסיפו דמויות משני צידי המתרס של הפרוטגוניסט הראשי, וכמו כן יצאו מספר משחקים מקדימים שחקרו את מקורם של נשק מטאל גיר ושל הדמויות.
המשחק השלישי בסדרה, Metal Gear Solid סימן את מעבר המשחקים לגרפיקת תלת-ממד.
נכון ליוני 2020, מעל ל-56 מיליון עותקים של המשחקים בזיכיון נמכרו ברחבי העולם, כאשר חלקם זכו לביקורות משבחות ולפרסים.
סדרת המשחקים היא חלוצית בתחום משחקי ההתגנבות ומשחקי וידאו סינמטיים, והיא זו שהפכה אותם לפופולרים.
מאפיינים ראויים לציון בסדרת המשחקים היו מכניקת התגנבות, סצנות סינמטיות, סיפורים מורכבים, הומור עדכני ושבירת הקיר הרביעי וחקירתן של תמות כדוגמת סייברפאנק, דיסטופיה, פוליטיקה ופילוסופיה, תוך מתן התייחסויות לקולנוע אמריקאי.
זיכיון המשחקים זכה גם לעיבודים נוספים כדוגמת קומיקסים, רומנים ותסכיתים דרמטיים, כאשר עיבוד קולנועי נמצא בשלבי פיתוח בבימויו של ג'ורדן ווגט-רוברטס, ואוסקר אייזק נבחר לגלם את דמותו של סוליד סנייק.
מבין משחקי הסדרה, המשחק "מטאל גיר סוליד" ממוקם במקום הראשון ברשימת 25 המשחקים הטובים ביותר בכל הזמנים, לפי אתר IGN, ובמקום השביעי ברשימת 50 משחקי הוידאו הגדולים בכל הזמנים של מגזין רולינג סטון.
המגזין גם דירג את המשחק "מטאל גיר סוליד 3: אוכל הנחשים" במקום השמיני ברשימת 25 משחקי הפלייסטיישן 2 הגדולים של כל הזמנים.
דמויותיהם של סנייפר וולף וליקוויד סנייק ממוקמות במקומות ה-92 ו-53 ברשימת מאה הנבלים הגדולים ביותר במשחקי וידאו, לפי IGN.
הידאו קוג'ימה עיצב את משחק "מטאל גיר" הראשון, שיצא לראשונה למחשבי MSX2 בשנת 1987 ביפן ובאירופה.
משחק זה שם דגש יותר על התגנבות מאשר עימות חזיתי עם האויב, ותשובתו של קוג'ימה הצעיר למשחקי הפעולה באותם ימים.
הרבה מהמרכיבים הנפוצים מהמשחקים הבאים בסדרה הוכרו כאן, למשל השימוש בתקשורת אלחוטית.
צוות נפרד עבד על גרסה משופצת של המשחק לקונסולת Nintendo Entertainment System, אשר נמכרה בלמעלה ממיליון יחידות.
בהמשך, גרסה זו אף עברה המרה ל-MS-DOS ול-Commodore 64. חברת Konami פיתחה משחק המשך בשם Snake's Revenge ללא מעורבותו של קוג'ימה, והוא יצא בשנת 1990. אחד ממפתחי המשחק נפגש עם קוג'ימה וביקש ממנו ליצור משחק המשך אמיתי למטאל גיר.
בתגובה, קוג'ימה החל את פיתוחו של משחק ההמשך, "מטאל גיר 2: סוליד סנייק", שיצא בשנת 1990 וכלל סיפור רחב יותר ושיפורים רבים יותר כגון בינה מלאכותית וממשק המשחק.
המשחק יצא רק ביפן, למחשבי MSX2.
לאחר השלמתו של משחק ההמשך, קוג'ימה עבד על פרויקטים אחרים לפני שהתפנה לעבוד על המשחק השלישי, "מטאל גיר סוליד".
המשחק יצא לקונסולת PlayStation בשנת 1996 והחזיר את ממשק המשחקים הקודמים אך בנוסף לגרפיקת תלת-ממד.
משחק ההמשך ל"מטאל גיר סוליד" יצא בשנת 2001 בשם "מטאל גיר סוליד: בני החירות" לקונסולת פלייסטיישן 2. בתחילת 2004 יצא רימייק למשחק "מטאל גיר סוליד" המקורי בשם "מטאל גיר סוליד: תאומי סנייק" ושוחרר ל-Nintendo GameCube.
מאוחר יותר באותה שנה יצא "מטאל גיר סוליד 3: אוכל נחשים" ל-PlayStation 2 והיה למשחק המקדים הראשון לכל המשחקים אשר יצאו לפניו ושימש כסיפור מקור לסדרה.
משחק המשך ל"מטאל גיר סוליד 3: אוכל נחשים" יצא בשנת 2006 בשם "מטאל גיר סוליד: מבצעים ניידים" לקונסולת ה-Playstation Portable.
קו העלילה המרכזי של הסדרה הסתכם במשחק "מטאל גיר סוליד 4: אקדחי הפטריוטים", אשר יצא בשנת 2008 לקונסולת פלייסטיישן 3, ובעקבותיו שוחרר משחק ספין-אוף מרובה-משתתפים בשם "מטאל גיר אונליין".
באפריל 2010 יצא משחק המשך נוסף ל"מטאל גיר סוליד 3: אוכל נחשים" בשם "מטאל גיר סוליד: מהלך השלום", ששוחרר לקונסולת ה-Playstation Portable ומתרחש מעט אחרי אירועי "מבצעים ניידים".
"מטאל גיר סוליד 5: גראונד זירוס" יצא במרץ 2014 לקונסולות PlayStation 3, PlayStation 4, Xbox 360, Xbox One ו-Microsoft Windows, ובניגוד לשאר משחקי הסדרה היה קצר ביותר ושימש כהקדמה למשחק הבא בסדרה, "מטאל גיר סוליד 5: כאב הפנטום".
אחרי שקוג'ימה עזב את חברת Konami בשנת 2015, החברה החליטה על פיתוחו של המשחק "מטאל גיר הישרדות", שיצא בפברואר 2018 כמשחק השלמה המגשר בין עלילת "מטאל גיר סוליד 5: גראונד זירוס" לבין "מטאל גיר סוליד 5: כאב הפנטום".
אולם, משחק זה נקטל בידי המבקרים ומעריצי הסדרה.
נוסף למשחקי הסדרה פותחו גם הוצאות מחודשות ונרחבות כמו Integral\VR Missions (המוסיפים משימות אימונים וירטואליות למשחק "מטאל גיר סוליד"), Substance ("מטאל גיר סוליד 2: בני החירות") ו-Subsistence ("מטאל גיר סוליד 3: אוכל נחשים").
כמו כן, הגרסאות הניידות של המשחקים מתרחשות לרוב מחוץ לקו העלילה מרכזי.
המשחק "מטאל גיר סוליד: המולת הנפש" (Metal Gear Solid: Ghost Babel) יצא לקונסולת Game Boy Color, ומספר משחקים יצאו לקונסולת PlayStation Portable, ביניהם "מטאל גיר סוליד: מהלך השלום", "מטאל גיר סוליד: מבצעים ניידים" ו"מטאל גיר סוליד: מבצעים ניידים פלוס" (הכולל אפשרות לבניית יחידת לוחמים).
המשחק "מטאל גיר אסיד" והמשכו - שגם הם יצאו ל-PSP - שינה את סגנון המשחקיות הרגיל של הסדרה לטובת מכניקת אסטרטגיה המבוסס על משחקי קלפים.
המשחק "מטאל גיר ארקייד" היווה חידוש ל"מטאל גיר אונליין" עבור פלטפורמות הארקייד.
המשחק "מטאל גיר אסיד/אסיד 2 מובייל" יצא לטלפון סלולרי מדגם סוני-אריקסון k750i.
המשחק "מטאל גיר סוליד טאץ'" גולל מחדש את עלילות "מטאל גיר סוליד 4: אקדחי הפטריוטים" ויצא למערכות ההפעלה של אייפוד טאץ' ו-אייפון.
לסדרת המשחקים יצא גרסת קומיקס בצורת רומן גרפי דיגיטלי "מטאל גיר סוליד: רומן גרפי דיגיטלי", אשר פורסם בידי חברת IDW Publishing.
פסקולי סדרת "מטאל גיר סוליד" הולחנו בידי הארי גרגסון ויליאמס, כאשר המשחק "מטאל גיר סוליד 4: אקדחי הפטריוטים" מתהדר בשיר נושא בעברית בשם Love Theme, אותו שרה ג'קי פרסטי.
באוקטובר 2021, נודע שחברת קונאמי חוזרת לשוק משחקי הווידאו, ובתוכניתה לחדש משחקים בזיכיונות המוכרים שלה.
ב-24 במאי 2023, החברה הודיעה על גרסה מחודשת ל"מטאל גיר סוליד 3: אוכל נחשים" לקונסולת ה-PlayStation 5, חלונות ולקונסולת Xbox Series X/S בשם "Metal Gear Solid Delta: Snake Eater".
ב-6 בפברואר 2025 יצא הקדימון המלא של הרימייק, שחשף את תאריך היציאה של המשחק..
כותר שנת עלילה פרוטגוניסט במאי פלטפורמה מקורית תאריך יציאה Metal Gear Solid 3: Snake Eater
ביקום של מטאל גיר, ההיסטוריה השתנתה בזמן כלשהו לאחר מלחמת העולם השנייה, כשיחידות קוברה שיחקו תפקיד חשוב בהבסתן של מדינות הציר.
טכנולוגיות השיבוט, אינטליגנציה מלאכותית ורובוטיקה של שנות ה-70 הן יותר מפותחות והמלחמה הקרה הסתיימה מאוחר יותר מאשר בנקודת ההיסטוריה של העולם האמיתי.
אחד-עשר המשחקים שבסדרת מטאל גיר הראשית חושפים נרטיב שמקיף חמישה וחצי עשורים מאז המלחמה הקרה ועד לעתיד הקרוב.
מתוך אחד-עשר משחקים אלה, חמישה הם משחקים מקדימים המתמקדים בדמותו של הבוס הגדול ומתרחשים מספר עשורים לפני סדרת מטאל גיר המקורית.
מטאל גיר סוליד 3: אוכל נחשים
"אוכל נחשים" הוא הראשון בסדרת המשחקים מבחינה כרונולוגית, והוא מציג את נייקד סנייק, סוכן העובד עבור יחידת "פורס אופריישן אקס" (בקיצור פוקס) של ה-CIA במהלך המלחמה הקרה.
המשחק מתמקד בעלייתו של סנייק מחניך מתלמד ללוחם אגדי, כמו גם בנפילתה של מורתו הרוחנית, דמות נשית הידועה בכינוי הבוס.
אחרי שהבוס עורקת לברית המועצות, סנייק נשלח לרוסיה להרוג אותה וגם לסכל את האיום אותו מציב יבגני בוריסוביץ' וולגין, קולונל בספצנאז של המינהל הראשי של המטה הכללי הרוסי שמתכנן להפיל את הממשל הסובייטי.
גבורתו של סנייק במהלך המשחק מקנה לו בסופו של דבר את הכינוי "הבוס הגדול".
בנוסף נחקר סיפור מקורם של "הפטריוטים", ארגון שהוקם בידי מפקד יחידת פוקס, מייג'ור זירו.
מטאל גיר סוליד: מבצעים ניידים
"מבצעים ניידים" הוא המשך ישיר של "אוכל נחשים" ועוקב אחרי חייו של נייקד סנייק לאחר שעזב את יחידת פוקס הסוררת, ועדיין לא מאמץ את הכינוי "הבוס הגדול" במלואו.
העלילה מציגה את סיפור מקורה של יחידת שכירי החרב שלו כאשר הוא מנסה להימלט מסן הירונימו פנינסולה, בסיס טילים סובייטי סודי בדרום קובה, ולהילחם נגד יחידתו הקודמת.
מידת הקאנוניות של המשחק נתונה לוויכוח, וקוג'ימה עצמו ציין כי "הסיפור המרכזי ב'מבצעים ניידים' הוא חלק מהסאגה ומקו הזמן הרשמי של סדרת מטאל גיר, כאשר מספר פרטים שמצויים בו אינם משתייכים לסאגה עצמה ולקו הזמן הרשמי".
מטאל גיר סוליד: מהלך השלום
"מהלך השלום" מתרחש כעשר שנים לאחר עלילות "אוכל נחשים" וחוזר לסיפורו של הבוס הגדול בימי צעירותו.
כעת הוא עומד בראש תאגיד שכירי החרב "צבא ללא גבולות" ומגלה שראשי נפץ גרעיניים מועברים לאמריקה הלטינית ומחליט שעליו לעצור את זה.
המשחק מציג דמויות משנה חדשות המספקות עזרה ומודיעין לבוס הגדול, כמו גם מספר דמויות שיחזרו במשחקים מאוחרים יותר כמו קזוהירה מילר הצעירה.
מטאל גיר סוליד 5: כאב הפנטום
"כאב הפנטום" הוא המשך ישיר ל"מהלך השלום" והוא מורכב משני פרקים.
הפרולוג, "גראונד זירוס", מתרחש כמספר שבועות לאחר המשימה האחרונה ב"מהלך השלום", ובו הבוס הגדול נשלח להציל שני אנשים חשובים מאתר שחור השוכן לחופי קובה בארצות הברית.
משימתו של הבוס הגדול חופפת עם ביקורה של הסוכנות הבינלאומית לאנרגיה אטומית - דבר המתברר ככיסוי להתקפה על בסיס האם בידי הארגון המסתורי XOF.
באמצע ההמולה, ההליקופטר של הבוס הגדול מתנגש עם אחר, והוא נשלח לבית החולים שם הוא שוהה בתרדמת למשך תשע שנים.
הסיפור המרכזי ב"כאב הפנטום" מתמקד בהקמתה של חברה צבאית פרטית חדשה בידי הבוס הגדול, "כלבי היהלום", כדי להתנקם בחיסולו של תאגיד "צבא ללא גבולות" ובאובדן חבריו ליחידה.
אולם, דמותו של הבוס הגדול מתבררת למעשה כחבר הצוות הרפואי אשר שרד את ההתרסקות, ועבר שטיפת מוח כדי להאמין שהוא הבוס הגדול עצמו.
הבוס הגדול המקורי ירד למחתרת כדי להקים את "אאוטר הבן" - מקום שבו חיילים יכולים להילחם בו מבלי שיהיו כפופים לאידאולוגיה כל שהיא.
מטאל גיר, מטאל גיר 2: סוליד סנייק
משחק מטאל גיר המקורי עוקב אחר סוליד סנייק, חייל טירון ביחידת המבצעים המיוחדים פוקסהאונד.
הוא נשלח בידי הממונה עליו, הבוס הגדול, למצודה הדרום אפריקנית "אאוטר הבן" במטרה למצוא את הסוכן הנעדר גריי פוקס וכדי לחקור את נשק-העל שידוע בשם מטאל גיר.
אולם, אחרי שסנייק משלים את משימתו, הבוס הגדול מתגלה בתור המנהיג של "אאוטר הבן" - אתר אותו הקים כדי שחיילים יוכלו ללחום בו באופן חופשי ללא חשש מאידאולוגיה שאולצה עליהם בידי ממשלות העולם.
אולם, מתברר שמדובר בכפיל שהוצג במשחק "כאב הפנטום".
במשחק ההמשך "מטאל גיר 2: סוליד סנייק", הבוס הגדול האמיתי הקים אומה צבאית חדשה בשם ארץ זנזיבר, והוא וסנייק מתעמתים זה מול זה.
סנייק מנצח כשידו על העליונה והורג את הבוס הגדול פעם אחת ולתמיד.
המשחק "מטאל גיר סוליד" מוסיף להרחיב את סיפור המשחקים הקודמים וחושף כי סוליד סנייק הוא שיבוט גנטי של הבוס הגדול, שנוצר בידי פרויקט ממשלתי סודי.
האנטגוניסט הראשי הוא ליקוויד סנייק, אחיו התאום של סנייק שמשתלט על יחידת פוקסהאונד אחרי פרישתו של סנייק.
ליקוויד סנייק ויחידת פוקסהאונד משתלטים על מתקן לפירוק נשק גרעיני באלסקה ומחרימים את פלטפורמת הנשק מטאל גיר מהדור החדש, הידועה בשם הקוד "רקס".
הם מאיימים לפוצץ את הראש הגרעיני אלא אם הממשלה תמסור לרשותם את שרידיו של הבוס הגדול.
סוליד סנייק משמיד את המטאל גיר "רקס" והורג את חברי פוקסהאונד הסוררים למעט ריבולבר אוסלוט.
מטאל גיר סוליד 2: בני החירות
אח שלישי של סוליד סנייק הידוע בשם סולידוס סנייק מוצג כנשיא ארצות הברית בסוף המשחק "מטאל גיר סוליד", ומשמש כאנטגוניסט המשחק הבא "מטאל גיר סוליד 2: בני החירות".
בזמן ששימש כנשיא, הובא לידיעתו של סולידוס דבר קיומו של קאבאל סודי בשם "הפטריוטים" אשר פעל מאחורי הקלעים ושינה את מסלולה של ההיסטוריה.
אחרי שתקופת כהונתו מסתיימת, סולידוס משתלט על מצודה תת-ימית המפתחת ארסנל כלי נשק ומאכלסת רשת של אינטליגנציה מלאכותית שנוצרה כדי להשפיע על ההתפתחות האנושית על ידי סינון חופש המידע באינטרנט.
המשחק מתרחש כארבע שנים לאחר מותו של ליקוויד סנייק ב"מטאל גיר סוליד", והוא שם את השחקן בדמותו של ריידן, חייל שנלחם נגד סולידוס - מפקדו לשעבר בזמן ילדותו.
ריידן חובר לסנייק ומגלה שהשניים עוברים מניפולציה בידי ריבולבר אוסלוט, אשר עובד עבור הפטריוטים.
בסופו של המשחק, על גופו של אוסלוט משתלטת רוחו של ליקוויד סנייק ומכונות הננוטכנולוגיה בזרועו (אותה החליף לאחר שזרועו נחתכה בידי גריי פוקס ב"מטאל גיר סוליד") עושות את דרכן למוחו.
מטאל גיר סוליד 4: אקדחי הפטריוטים
המשחק "אקדחי הפטריוטים" עוסק בסוליד סנייק שעבר תהליך הזדקנות מואץ ונקרא "סנייק הזקן"", שנמצא במשימה למצוא ולהביס את ריבולבר אוסלוט, או בשמו העכשווי ליקוויד אוסלוט.
למרות השמדת ארסנל כלי הנשק ב"בני החירות", הפטריוטים המשיכו בתוכניתם להשפיע על ההיסטוריה האנושית ולהתקין מערכות של אינטליגנציה מלאכותית ברחבי העולם.
אוסלוט מתנגד לזה ומרכיב לעצמו צבא שיעזור לו להילחם בהם ולחטוף לרשותו את המערכות שלהם.
ההנחיות של סוליד סנייק משתנות להשמדת האינטליגנציה המלאכותית של הפטריוטים ולעצור את אמצעי הדיכוי שלהם.
אחרי שהוא ובני בריתו מצליחים במשימה, סנייק מחליט להמשיך לחיות את חייו בשקט ושלווה.
המשחק "רייזינג: התנקמות" מתרחש כארבע שנים לאחר "אקדחי הפטריוטים" ומככב בו ריידן כשכיר חרב סייבורג-נינג'ה.
הוא מצטרף לחברה צבאית פרטית, "מווריק ייעוץ אבטחה", ונשכר לשמור על נשיא ארצות הברית מאיום של דרום אפריקה.
אולם, המצב משתבש והנשיא נהרג בידי חברת אכיפה יריבה בשם "דספרדו".
ריידן מובס בקרב אך מחליט לנקום מחדש על כישלונו.
הוא נשלח עם גוף סייבורג חדש להילחם בקבוצה הצבאית המסתורית.
זיכיון משחקי מטאל גיר מכיל מספר רב של דמויות, שנוצרו בידי הידאו קוג'ימה ועוצבו בידי יוג'י שינקאווה.
רקע המשחקים מציג מספר חיילים בעלי יכולות על-אנושיות אשר סופקו באמצעות התקדמות טכנולוגית.
הסדרה עוקבת אחר שכיר החרב סוליד סנייק, שניתנות לו משימות ממשלתיות למצוא את נשק-העל מטאל גיר.
הדבר מוביל אותו לעימותים נגד גריי פוקס וונום סנייק במצודת "אאוטר הבן" (בתרגום לעברית: גן-עדן חיצוני) והבוס הגדול בארץ זנזיבר.
בהמשך, סנייק פוגש בהאל "אוטאקון" אמריך, מתעמת עם יחידת פוקסהאונד של ליקוויד סנייק ועוזר לריידן להילחם גם בסולידוס סנייק וארגון הפטריוטים.
בסדרת משחקי "מטאל גיר", השחקן שולט בדמות המסתננת לתוך שטח האויב לבדה כדי להשלים את משימתה.
לכל אורכה של המשימה, השחקן מקבל עזרה מצוות תמיכה המתקשר באמצעות קודק.
בשעה שהצוות מספק רמזים לשחקן אודות המשימה שלו, האינטראקציה ביניהם עוזרת להרחיב את פיתוח הדמויות.
בהופעתם הראשונה, דמויותיהם של סוליד סנייק וריידן מייצגות את השחקן, כאשר במשחקים מאוחרים יותר אישיותם מקבלת יותר עומק.
מוטיב שכיח בסדרת המשחקים הוא השימוש באויבים רבי-עוצמה.
ככל שהמשחקים התפתחו, קונספטים חדשים ניתנו לבוסים כדי להפוך אותם לבעלי כישורים מיוחדים יותר ולבסס את מעמדם.
בעוד המשחקים המוקדמים יותר השתמשו בבני אדם עם יכולות על-אנושיות, מפתחי המשחק "מטאל גיר סוליד 4: אקדחי הפטריוטים" החליטו להשתמש במפלצות מאשר בבני אדם בתור אויבים.
קרב בוס ראוי לציון היה בסופו של המשחק "מטאל גיר סוליד 3: אוכל נחשים", וזאת מאחר שהיה שונה משאר קרבות הבוסים במשחקי הזיכיון בזכות המשחקיות האסטרטגית שלו.
מוטיב חוזר נוסף היה שינוי הצורה של אדם נורמטיבי לנינג'ה.
הדבר התחיל עם דמותו של קייל שניידר ב"מטאל גיר 2: סוליד סנייק" כשנלחם נגד סוליד סנייק כנינג'ה שחור.
מספר דמויות נוספות עשו דבר דומה, ביניהם גריי פוקס, אולגה גורלוקוביץ' וריידן.
מרביתם של משחקי הזיכיון החלו כפסטיש של סרטי פעולה לתקופה בה נוצרו, והדמויות היו חיקוי של גיבורי סרטי פעולה.
דמויות המשחק "מטאל גיר סוליד" עוצבו בידי יוג'י שינקאווה, וכמה משמותיהן וזהויותיהן הבדויות היו התייחסויות לסרטי הוליווד השונים.
בגלל קפיצת הזמן במשחקים השונים, מספר דמויות עברו עיצוב מחודש כדי להתאים לשנה בה יצא המשחק.
זאת ועוד, כתוצאה מהשיפורים שנעשו לקונסולות המשחקים פלייסטיישן ופלייסטיישן 2, הצוות הקריאייטיבי העניק לדמויות מראה ריאליסטי יותר אף על פי שהיו לו ספקות לגבי זה.
מחשבותיו של קוג'ימה לגבי יכולותיו המשודרגות של סנייק בזמן יציאת המשחק "מטאל גיר סוליד" הובילו לרעיון של דמויות משובטות שיהיו יריבות שקולות בקרב נגדו.
בזמן יציאת "מטאל גיר סוליד 2: בני החירות", קוג'ימה הושפע מספרי שרלוק הולמס של ארתור קונאן דויל כדי להציג שחקן משנה הרואה את סנייק מזווית ראייה אחרת.
המשחק "מטאל גיר" המקורי, שיצא בשנת 1987 במהלך המלחמה הקרה, עסק בהפעלת מניפולציה על חיילים בידי הפוליטיקאים של המזרח והמערב - דבר שזכה לפתרון עם הקמתה של "אאוטר הבן", מדינה ללא פוליטיקה.
משחק ההמשך "מטאל גיר 2: סוליד סנייק" יצא בשנת 1990 בסופה של המלחמה הקרה והרחיב זאת עם אינטריגות פוליטיות, אתיקה בשדה קרב, היסטוריה צבאית וההשפעות השליליות של לוחמת גרילה.
הדבר גם מדגיש כיצד ישנם דברים שאינם ניתנים להעברה לדור העתיד אשר מתפרשים בצורה מוטעית כמו גם המידע החושי של החיילים המשודרגים-טכנולוגית בעידן החדש, שנשלט באופן מלאכותי (ועקב כך גם משותף באופן גלובלי).
"מטאל גיר סוליד: מהלך השלום" דן בטבעו האמיתי של השלום והרעיון שבעימות בחברה האנושית; "מטאל גיר סוליד 5: כאב הפנטום" דן בנושאי הגזע והנקמה, וכיצד האחרון שבהם יכול לגרום לאובדן האנושיות.
בנוסף, היא חוקרת מה קורה לילד-חייל אשר נכפים עליו חיים נורמטיביים והדבר בא לידי ביטוי בדמויות כמו איליי/ליקוויד סנייק ב"מטאל גיר סוליד 5: כאב הפנטום" וג'ק/ריידן ב"מטאל גיר סוליד 4: אקדחי הפטריוטים".
"מטאל גיר רייזינג: התנקמות" דן גם בנקמה.
ריידן מובס בתחילתו של הסיפור ומרגיש תחושה עמוקה של נקמה, ולצורך כך מבצע את נקמתו על הקבוצה שחיבלה בו, כמו גם הגיע להכרה עם עברו ואימץ את טבעו האמיתי.
המשחקים נושאים הקבלות מפורשות רבות עם הפילוסופיה של פרידריך ניטשה.
סוליד סנייק משמש כדקונסטרוקציה של ארכיטיפ גיבור הפעולה, וחוויות המלחמה שהוא עובר הפכו אותו לאדם מריר ושבור המבקש לפרוש מתפקידו, אך אינו יכול להימלט מחיי הקונפליקט בהם הוא מעורב.
רעיון זה נחקר יותר לעומק דרך דמותו של ריידן, אשר עובר את אותם עינויים נפשיים כמו סנייק אך בדרך בוטה יותר.
בדרך דומה, הבוס הגדול גם הוא אינו חסין בפני נושא זה - בתור נייקד סנייק ב"מטאל גיר סוליד 3: אוכל נחשים", הוא אינו דומה כלל לפסטיש סרטי הריגול של שנות ה-60 של סוכן חשאי חלקלק שאינו ניתן להשפעה אלא של איש פשוט וקשה יום.
רק לאחר שעבר צילוק פיזי ופסיכולוגי קשה הוא הופך לחייל האולטימטיבי שידוע בתור הבוס הגדול.
זיכיון מטאל גיר זכה להצלחה מסחרית גדולה, כאשר נכון ליוני 2020 נמכרו מעל ל-56 עותקים ממשחקי הסדרה.
המשחק "מטאל גיר סוליד 2: בני החירות" מכר למעלה מ-7 מיליון עותקים ברחבי העולם, ובעקבותיו נמכרו גם "מטאל גיר סוליד", "מטאל גיר סוליד 4: אקדחי הפטריוטים" ו"מטאל גיר סוליד 5: כאב הפנטום" ב-6 מיליון עותקים כ"א.
לפי מחקר שוק במדינות הממלכה המאוחדת ואירלנד, המשחק "מטאל גיר סוליד 4: אקדחי הפטריוטים" היה המשחק השני שנמכר בחטף לקונסולת המשחקים פלייסטיישן 3, אחרי Grand Theft Auto IV.
המשחקים שיצאו לקונסולת PlayStation Portable זכו להיקף מכירות נמוך יותר, אך הדבר נזקף לזכות היקף המכירות הנמוך של הקונסולות עצמן כשהמשחקים יצאו לשווקים.
"מטאל גיר הישרדות", משחק הסדרה הראשון שנמכר לאחר שהידאו קוג'ימה עזב את Konami, מכר רק חלק מזערי מסכום הרווחים שהניבו מכירות "מטאל גיר סוליד 5: כאב הפנטום".
זיכיון המשחקים בכללותו נחשב לאחד הזיכיונות המשפיעים ביותר בכל הזמנים וזכה ברובו לביקורות משבחות הן ממבקרים והן משחקנים.
כמה מכותרי המשחק הרשמיים נחשבים לטובים ביותר בכל הזמנים.
נכון להיום, "מטאל גיר סוליד 2: בני החירות" מחזיק בממוצע משוקלל של 95% באתר הביקורות GameRankings ובציון של 96 מתוך 100 באתר Metacritic, המשחק בעל הניקוד הגבוה ביותר מבין כל שאר משחקי הסדרה.
בשנת 2002, עורכי האתר IGN דירגו את המשחק "מטאל גיר סוליד" בתור משחק הפלייסטיישן הטוב ביותר.
המשחק "מטאל גיר סוליד 2: בני החירות" ממוקם במקום ה-50 ברשימת 200 המשחקים הטובים ביותר בכל הזמנים לפי המגזין המקוון Game Informer.
המשחק "מטאל גיר סוליד 3: אוכל נחשים" דורג במקום החמישי ברשימת המגזין הרשמי של פלייסטיישן ב.
"מטאל גיר סוליד" ו"מטאל גיר סוליד 2: בני החירות" הוצגו בתערוכת "האמנות של משחקי הווידאו" במוזיאון סמית'סוניאן לאמנות אמריקאית, שנמשך ממרץ לספטמבר 2012. המשחקים זכו במספר פרסים כמו "מטאל גיר סוליד" בפרס מצוינות לאמנות אינטראקטיבית בפסטיבל אמנויות המדיה היפנית.
ו"מטאל גיר סוליד 2: בני החירות" קיבל את פרס משחק השנה בידי מגזין Game Informer.
המשחק "מטאל גיר" המקורי היה למשחק ההתגנבות הראשון במיינסטרים, כשהשחקן התחיל את המשחק ללא פגע, ומכר למעלה ממיליון עותקים ברחבי ארצות הברית.
המשחק "מטאל גיר 2: סוליד סנייק" פיתח את משחקיות ההתגנבות של קודמו ונחשב למשחק השמונה-ביט הטוב ביותר בכל הזמנים.
זאת ועוד, שני המשחקים הראשונים נחשבו לחלוצי מכניקת ההתגנבות.
"מטאל גיר סוליד", שהוצג לראשונה בתערוכת המשחקים בטוקיו לשנת 1996, היה למשחק ההתנגבות הראשון בגרפיקת תלת-ממד ולפי הארכיון הדיגיטלי Wayback Machine הגביר את הפופולריות של הז'אנר, כמו גם של מכניקת ההתחבאות מאחורי כיסוי.
הסדרה הייתה חלוצית במיזוגן של טכניקות סינמטיות לתוך משחקי וידאו, במיוחד מגזין האינטרנט Eurogamer שהחשיב את "מטאל גיר סוליד" למשחק הווידאו המודרני הראשון.
מספר קרבות בוס בסדרת המשחקים זכו לשבחים בשל הרבגוניות שלהם והאסטרטגיה הנחוצה כדי להביס אותם.
הסדרה גם ידועה לשמצה בסצנות השוברות את הקיר הרביעי.
עלילת הסיפור השכילה לשמור על אפיון דמויות עשיר בשעה שנגעה בנושאים מעוררי מחלוקת.
סצנות המעבר של הסדרה זכו לשבחים בשל הגרפיקה וביצועי הפעלולים של הדמויות.
בנוסף, ביקורת שכיחה נמתחה על אורכן של סצנות המעבר, כמו גם על מספר חלקים של הסיפור.
הופעתו הראשונה והבלתי צפויה של ריידן כפרוטגוניסט ראשי ב"מטאל גיר סוליד 2: בני החירות" הייתה לצעד מעורר מחלוקת בסדרה כולה, הן משום שלא הופיע בקדימונים של המשחקים והן משום שהחליף את דמותו חביבת המעריצים של סוליד סנייק.
נעימות המשחקים זכו לשבחים וקיבלו פרסים בשל השימוש המושכל בקול ובמוזיקה.
סדרת מטאל גיר העניקה השראה למספר גדול של מפתחי משחקים.
מפתח משחקי ספלינטר סל ו-Far Cry 2, קלינט הוקינג, ציין שכל משחק פעולה מז'אנר ההתגנבות חייב את עצם קיומו להצלחה של מטאל גיר, וללא קיומם לא היו משחקי התגנבות כלל.
מפיק ספלינטר סל מתיאו פרלנד ציין שהמשחק "מטאל גיר סוליד" היה להשראה גדולה למשחק ספלינטר סל והיה חלוצי לז'אנר ולאיכויות הבימוי.
דניס דיאק, מייסד החברה הקנדית לפיתוח משחקים Silicon Knights אמר שהסיפור, התסריט, הדמויות, עבודת הדיבוב והסינמטיקה במשחק "מטאל גיר סוליד" היו לאבן דרך ולאור מנחה בעתיד של משחקי הווידאו.
יוצר המשחקים "Unreal" ו"Gears of War" קליף בלזינסקי התייחס לנושאים הצבאיים ולמשחקיות הפעולה של סדרת מטאל גיר כהשפעה עיקרית על יצירותיו, וציין את Gears of War כהומאז' למטאל גיר.
מספר מבקרי קולנוע ציינו אלמנטים דומים שנלקחו מסדרת מטאל גיר לסרט היקום הקולנועי של מארוול "קפטן אמריקה: חייל החורף", במיוחד "מטאל גיר סוליד 2: בני החירות".
מטאל נאו-קלאסי הוא תת-ז'אנר מוזיקלי של מוזיקת ההבי מטאל, המושפע רבות ממוזיקה קלאסית בסגנון הנגינה ובהלחנה.
השם מרמז על ביצוע טכני קפדני במיוחד תוך שימוש באלמנטים המושאלים מהמוזיקה הקלאסית או ממלחינים ידועים של המוזיקה הקלאסית.
המטאל הנאו-קלאסי הוא מושג שנלקח מתוך הזרם הנאו-קלאסי במוזיקה, שמתייחס להתפתחות ומודרניזציה, ושבו מלחינים שואבים השראה מתוך התקופה הקלאסית, שהייתה פופולרית בשנים שבין שתי מלחמות העולם.
נדמה כי סגנון מוזיקה זה הוא המשכי לסגנון התקופה הרומנטית של המאה ה-19, וליצירותיו של ריכרד וגנר בפרט.
מלחינים כאיגור סטרווינסקי ופאול הינדמית שילבו מספר אלמנטים מיצירותיהם של מלחינים מהמוזיקה הקלאסית, כמו חזרה להרמוניה שבשימוש נרחב והצמדות למתכונת נוקשה בעזרת הרמוניה מיוחדת וגיוון מוזיקלי משלהם.
אולם, מוזיקת המטאל הנאו-קלאסי אינה מגבילה עצמה לרעיונות קלאסיים מקובלים כגון שיווי משקל ופורמליזם.
למעשה, ישנן מספר השפעות מסגנון הבארוק והתקופות הרומנטיות שנעו בין השנים 1750–1810, בהם התבלטו המלחינים מוצרט, היידן, פגניני, באך ובטהובן בתחילת דרכו.
אי לכך, זוהי אינה צורה נאו קלאסית בהגדרה המסורתית של המילה, מה שיכול לגרום לבלבול ולעורר דיונים נוקבים בעניין.
מטאל נאו-קלאסי מתייחס למונח "קלאסיקה" בהגדרתה הגסה של המוזיקה הקלאסית, היינו תקופת הבארוק והתקופה הרומנטית.
ינגוויי מלמסטין הוא הידוע ביותר כתומך בסגנון המוזיקה של המטאל הנאו-קלאסי, אשר אימץ את המוזיקה הקלאסית לתוך הגיטרה החשמלית.
בסוף שנות ה-70 ותחילת שנות ה-80, נגני הבי מטאל כריצ'י בלקמור מדיפ פרפל, רנדי רודס ואולי ג'ון רות' שילבו אלמנטים קלאסיים בנגינתם.
רבים מהם מאומנים היטב במוזיקה הקלאסית (כמו רודס וחברי להקת יס - הקלידן ריק וייקמן והגיטריסט סטיב האו).
רודס שאב רבות מיצירתו של המלחין הקובני ליאו ברואר, "Elude #7", לצורך הסינגל של אוזי אוסבורן "Diary of a Madman".
הפופולריות של המטאל הנאו קלאסי תרמה לפריצתה של תנועת השרדינג, בעיקר בזכות נגינתו הווירטואוזית והמהירה של מלמסטין, היות שנגני מטאל נאו-קלאסי רבים שאבו השראה מביצועיו המהירים של פגניני בכינור.
המטאל הנאו קלאסי הראשוני הכיל מאפיינים רבים מסגנון המטאל הקלאסי, שכלל שימוש ב:
נקודת עוגב (חזרה של צליל או מקבץ צלילים בשורה מלודית טורית)
אוסטינטו (חזרה עיקשת על מוטיב ריתמי ומלודי)
יצירות קלאסיות מפורסמות שנעשה בהן שימוש
קפריציו 5 וקפריציו 24 של פגניני
הסימפוניה החמישית של בטהובן, הסימפוניה התשיעית של בטהובן
סימפוניה מספר 25, רקוויאם של מוצרט
ארבע העונות של אנטוניו ויוואלדי
טוקטה ופוגה ברה מינור של באך
מטאטא כבישים (או כפי שהוא נקרא בסקטור התעשייתי: "מכונת טיאוט" או "רכב טיאוט") הוא כלי רכב מנועי (תת סוג של משאית) המשמש לניקוי כבישים ורחובות.
רכבים מסוג זה נפוצים בערים, ומופעלים על ידי העירייה המקומית, אך משמשים גם ארגונים גדולים בעלי קרקעות נרחבות לצורכי תחזוקה.
בשנת 1840 הפכה העיר מנצ'סטר שבאנגליה לעיר המתועשת הראשונה, והכילה את מערכת רכבות הנוסעים הראשונה בעולם ואת אחת מתעשיות הטקסטיל הגדולות ביותר.
במהרה קיבלה מנצ'סטר מוניטין של "העיר הכי מזוהמת באנגליה".
בתגובה למצבה התברואתי של העיר, המציא ג'וזף ויטוורת' את מטאטא הרחובות המכני הראשון.
מטרתו של המטאטא הראשון הייתה טיפול בחלקי פסולת גדולים בלבד, והוא השאיר אחריו את חלקי הפסולת הקטנים.
היות שחלקי הפסולת הקטנים נשטפו בקלות בגשמים (אשר פוקדים את אנגליה תדירות), לא נתפסה עובדה זו כבעייתית עד שנות ה-70 של המאה ה-20, אז החלו לשקול טיפול גם בבעיית זיהום המים שגורמת הפסולת הנשטפת בגשמים.
מטאכולין (Methacholine) (שם מסחרי בעברית: פרובוכולין) הוא חומר סינתטי שעובד כאגוניסט על הרצפטורים המוסקרינים הלא סלקטיביים במערכת העצבים הפאראסימפתטית.
מאטאכולין משמשת לאבחנה של מחלה האסתמה ומחלת ריאות חסימתית כרונית.
התרופה מחקה את פעילותו של אצטילכולין, היא גורמת לברדיקרדיה ולתת לחץ דם ועל כן אינה משמשת למטרות נוספות.
במהלך הבדיקה נבדק ריכוז התרופה הדרוש על מנת לייצר תגובת היצרות של דרכי האוויר.
מבחן זה משמש בעיקר כאשר בדיקות אחרות נמצאו תקינות (למשל תפקוד ריאות) ולא כאשר האבחנה היא ודאית בכל אופן.
בבדיקה מוחדרות כמויות הולכות וגדלות של החומר לריאות, כשהמטרה היא לראות מתי יורד ערך ה-FEV1 (נפח הנשיפה בשנייה הראשונה) בכ־20% ביחס לתחילת הבדיקה.
התרופה בעלת אפיניות גבוהה לרצפטורים מוסקרנים ופחותה לרצפטורים הניקוטינים.
מטאכולין אינה מסיסה בסביבה שומנית כגון דופן התא ולכן אין ביכולתה לעבור את מחסום דם-מוח (blood brain berier) והיא אינה נספגת במערכת העיכול.
התרופה עוברת פירוק באיטיות רבה בעקבות העמידות לאצטילכולין אסטראז.
אינה מומלצת לחולים שעברו אוטם שריר הלב או שבץ מוחי.
אינה מומלצת לסובלים מלחץ דם גבוה, מחלות בדרכי הנשימה או מפרצת עורקית.
יש להשתמש במשנה זהירות בזמן הריון והנקה ובחולים הלוקחים תרופות נגד מיאסטניה גראביס.
מַטְאֲטֵא המְכַשֵּׁפָה הוא תסמין בו נצרים צומחים באופן מעוות, ולרוב מתאגדים לכדי סבך הדומה לקצה המטאטא או קן הציפור, ומכאן שמו.
לתסמין זה גורמים רבים, ביניהם ניגועי פטריות, חרקים, דבקון, נגיפים ותולעים נימיות.
כמו כן, גם עודף ההורמון הצמחי ציטוקינין, דבר המפריע לפעולתו התקינה של הורמון צמחי אחר, אוקסין, המווסת את גדילתם של חלקים שונים בצמח.
אורגניזמים שונים מנצלים את מטאטאי המכשפה בצורות שונות, ביניהם הלילית האפורה המקננת בהם לעיתים.
מטאל בלייד רקורדס היא חברת תקליטים אמריקאית שנוסדה בשנת 1982 על ידי בריאן סלאגל.
המטה הרשמי של החברה נמצא בקליפורניה שבארצות הברית, אך ישנם שלוחות של החברה גם בגרמניה, יפן, קנדה ובריטניה.
כיום, מעל מאה להקות חתומות על חוזה עם החברה.
מָטֶאוּש מוֹרָבְיֶיצקי (בפולנית: Mateusz Morawiecki; נולד ב-20 ביוני 1968) הוא פוליטיקאי, בנקאי, כלכלן, עורך דין והיסטוריון פולני, שכיהן כראש ממשלת פולין מטעם מפלגת השלטון (עד 12 בדצמבר 2023) הימנית-שמרנית חוק וצדק.
בעבר שימש בתפקיד המשנה לראש הממשלה, שר הפיתוח ושר האוצר בממשלתה של ביאטה שידלו.
כיהן גם כיו"ר הבנק הפולני Bank Zachodni WBK בשנים 2007–2015.
נולד בעיר ורוצלב לקורנל מורבייצקי, ממנהיגי התנועת הסולידריות בפולין של שנות השמונים.
שתי דודותיו נישאו ליהודים והתגיירו, ואחת מהן ניצלה בימי השואה על ידי אזרח פולני שהסתיר אותה בביתו.
בגיל 12 כבר היה פעיל בהתנגדות האנטי-קומוניסטית הפולנית, והיה מעורב בהפצה בלתי חוקית של חוברות ומסרים פוליטיים.
בין השנים 1983–1986 הוא נעצר שוב ושוב על ידי המשטרה החשאית (SB), ונחקר בעיקר על אודות אביו, שהסתתר אז מרשויות אכיפת החוק.
למרות המעצרים החוזרים ונשנים, המשיך להשתתף בהפגנות פוליטיות עד סוף שנות השמונים.
מ-1986 פרסם תחת שמות בדויים את מאמריו בעיתונות המחתרתית.
מורבייצקי הוא בוגר אוניברסיטת ורוצלב (1992), אוניברסיטת ורוצלב למדע וטכנולוגיה (1993), אוניברסיטת ורוצלב לכלכלה (מנהל עסקים, 1995), אוניברסיטת המבורג (משפט אירופי, 1995-1997) אוניברסיטת בזל (לימודים אירופיים, 1995-1997).
מאז 1998 הועסק בתפקידים ניהוליים בכירים בבנק Bank Zachodni WBK בוורוצלב, כולל מנכ"ל הבנק ב-2001, ויו"ר ב-2007. תחת ניהולו הפך הבנק לאחד משלושת הבנקים הגדולים בפולין.
הוא דובר גרמנית ואנגלית בנוסף לפולנית.
החל מ-16 בנובמבר 2015 כיהן מורבייצקי כסגן ראש הממשלה ושר הפיתוח בממשלתה של ביאטה שידלו, ראשית כפוליטיקאי עצמאי, ומאז מרץ 2016 כחבר במפלגת השלטון "חוק וצדק".
בספטמבר 2016 מונה מורבייצקי לשר האוצר והפך לאחד החברים החזקים ביותר בממשלה כמי שאחראי על התקציב הלאומי, כספי האיחוד האירופי והמדיניות הכלכלית הכוללת.
מוקדם יותר באותה שנה הציג מורבייצקי תוכנית חומש שאפתנית וחסרת תקדים, הנושאת את שמו: "תוכנית מורבייצקי" במהלכה צפויה פולין להשקיע כטריליון זלוטי במטרה לעודד חדשנות וצמיחה בכלכלה הפולנית.
במרץ 2017, השתתף מורבייצקי בפגישת שרי האוצר של G20 בבאדן-באדן כנציג הפולני הראשון של פסגה זו בהיסטוריה.
ב-7 בדצמבר 2017 בעקבות מהלך שיזם מנהיג מפלגת חוק וצדק ירוסלב קצ'ינסקי התפטרה ראש הממשלה באטה שידלו מתפקידה ותחתיה מונה מורבייצקי לראש ממשלת פולין.
הוא הושבע לתפקיד ב-11 בדצמבר.
ואמור להחזיק בו עד הבחירות לפרלמנט ב-2019. שידלו הפכה מאז בעצמה לסגניתו.
לאחר מינויו, אמר מורבייצקי כי מתכוון להמשיך את פעילותו הפלמנטרית ופעילות הממשלה של קודמתו בתפקיד.
בעקבות תקרית גזענית בוורשה בינואר 2018, אמר מורבייצקי: "אין מקום לגזענות בפולין, התקפה על ילדה בגלל צבע עורה ראויה לגינוי החזק ביותר, ואנחנו נעשה הכל כדי להפוך את פולין לבטוחה לכולם".
בראשית שנת 2018, אימצו הסיים והסנאט של פולין תיקון לחוק מכון הזיכרון הלאומי.
התיקון לחוק קובע כי כל אדם אשר רומז או אומר באופן מפורש כי פולין אחראית בצורה כזו או אחרת לשואה, ייאסר לכ-3 שנות מאסר.
כמו כן, התיקון לחוק מגנה את השימוש בביטוי "מחנות המוות הפולנים".
במרץ 2018, נכנס לתוקפו חוק פולני האוסר על מסחר ביום ראשון.
כאשר סופרמרקטים גדולים ורוב הקמעונאים האחרים נסגרו לראשונה ביום ראשון מאז החלו חוקי המסחר הליברלים בפולין בשנות התשעים.
מפלגת חוק וצדק, אשר הובילה את חקיקת החוק, חוקקה אותו בתמיכת ראש הממשלה מורבייצקי.
בינואר 2021, נכנס לתוקף איסור כמעט מוחלט נגד הפלות בפולין שקידמה מפלגתו, במשך מספר שנים.
במרץ 2021, לאחר שהצליחה למנוע מזוגות להט"בים לאמץ ילדים ביחד, קידמה ממשלתו הצעת חוק חדשה המבקשת לאסור על להט"בים גם כהורים יחידנים.
הממשלה איבדה את הרוב הקואליציוני שלה במהלך 2021. הוא פיטר את סגנו, ירוסלב גווין, שעמד בראש מפלגת "הסכם" שהייתה חברה בקואליציה השלטת.
הממשלה האשימה אותו ב"פגיעה באמון" והיא נאלצה להסתדר ללא 13 המחוקקים של מפלגת "הסכם", ולהנהיג ממשלת מיעוט.
הממשלה השיבה את הרוב הקואליציוני בהמשך.
בפברואר 2018 עורר סערה כשדיבר במהלך ועידת מינכן לביטחון בעניין החוק הפולני האוסר את השימוש בביטוי "מחנות ההשמדה הפולניים".
במענה לשאלת כתב ידיעות אחרונות רונן ברגמן, האם ייענש אדם שיאמר שפולין אשמה בשואה, ענה מורבייצקי ש"כמובן שלא יהיה על זה עונש.
זה לא יהיה פלילי לומר שהיו פושעים פולניים, כמו שהיו פושעים יהודים, כפי שהיו פושעים רוסים ואוקראינים.
ההשוואה שערך מורבייצקי בין פושעים פולנים לבין יהודים בשואה עוררה עליו ביקורת חריפה בישראל.
ראש הממשלה, בנימין נתניהו אמר: "הדברים של ראש ממשלת פולין כאן במינכן מקוממים.
יש פה בעיה של חוסר הבנה של ההיסטוריה וחוסר רגישות לטרגדיה של עמנו." חברי כנסת רבים תקפו את מורבייצקי על דבריו, וחלקם אף קראו לנקוט צעדים ממשיים כגון החזרת שגרירת ישראל בפולין, אנה אזרי, לישראל, וגירוש נציגי פולין שבישראל.
ביולי 2018 חתמו נתניהו ומורבייצקי על הצהרה משותפת בעניין חלקם של הפולנים בשואה.
על הצהרה זו נמתחה ביקורת חריפה בישראל, בין השאר על ידי ההיסטוריון פרופ' יהודה באואר, "יד ושם", שר החינוך נפתלי בנט ושרת המשפטים איילת שקד, בנימוק שההצהרה מעוותת את ההיסטוריה ופוגעת בזיכרון השואה.
מורבייצקי נשוי לאיוונה מורבייצקי ואב לשני בנים ושתי בנות.
מטאילורוס (שם מדעי: Metailurus; מילולית: "חתול ביניים") הוא סוג של חתול מתת-משפחת השנחרבים אשר התקיים בין המיוקן לפליסטוקן באירואסיה, אמריקה הצפונית ובאפריקה.
סוג חתול זה הוגדר ב-1924 בידי החוקר האוסטרי אוטו זדנסקי ממצאים ממחוז גאנסו, ברפובליקה העממית של סין והוא כלל מספר מינים בעלי קשר מעורפל.
המין Metailurus minor גם שויך לסוג זה אך הופרד לסוג אחר - יושי שהיה בעל מבנה אתלטי יותר.
כמו כן היה קרובו של הדינופליס הגדול יותר.
במראהו חתול זה נחשב ליותר פרימיטיבי ופחות "שנחרבי" ממינים אחרים מהקבוצה, בכך שהיה בעל ניבים יותר דקים עם פחות "להב" ויותר קצרים שלא בלטו החוצה מפיו, אך עדייו היו גדולים יחסית לבעלי ניבי חרב כמו בני משפחת הנימרווידיים או לנמר הערפילי שגם הוא בעל ניבים די ארוכים.
חתול זה היה קטן יחסית במשקל של 40 עד 80 קילוגרם ובאורך של עד 2 מטרים, אך הוא היה בעל גפיים ארוכות יחסית שעזרו לו לנוע במהירות יותר.
הוא היה סוג פרימיטיבי יחסית של שנחרבי והיה קל משקל באופן יחסי.
הטרף שלו כלל מיני איילים, חזירים או צבאים קדומים, ואולי הוא צד אותם בחבורות קטנות כמו אריות.
הוא נכחד במשך הפליסטוקן לקראת סיום תקופת הקרח האחרונה.
המטאל בישראל מבוסס על להקות מקומיות, אשר פונות בעיקר לקהל יעד ישראלי.
שפת השירה היא לרוב אנגלית.
עיקר פעילות הסצנה היא בתל אביב, עם סצנות קטנות יותר בחיפה, וירושלים .
פסטיבלי מטאל מועברים מספר פעמים בשנה, בהשתתפות להקות מקומיות בעיקר.
הופעות של להקות מקומיות מועברות על בסיס שבועי.
בנוסף לפניה לקהל מקומי, קיימות להקות מטאל ישראליות אשר מופיעות גם מחוץ למדינה, בעיקר במדינות אירופה.
בין הלהקות הישראליות המוכרות ביותר בחו"ל ניתן למנות את בעיקר את אורפנד לנד, Walkways ובצפר.
בנוסף ניתן למנות להקות כמו דיסטורטד, Shreadhead, Distorted Harmony ו-Desert, אשר מופיעות רבות בחו"ל.
המטאל הישראלי אינו אחיד מבחינה סגנונית וניתן למצוא להקות המנגנות במגוון רחב של סגנונות מטאל, כגון נו מטאל, דת' מטאל, בלאק מטאל, פרוג מטאל, מטאל גותי, ת'ראש מטאל, מטאלקור ואף סימפוניק מטאל.
להקות רבות משלבות בשיריהם אלמנטים ים תיכוניים שונים ומושפעות במידה כזאת או אחרת ממוזיקה מזרחית, בסגנון המכונה לעיתים אוריינטל מטאל.
כך ניתן לציין להקות כמו עם הספר, Subterranean Masquerade, Arallu, Salem, Bzaat, Metal Scent, ערפל, אורפנד לנד ויוסי סאסי, אשר משלבות אלמנטים מזרחיים שונים במוזיקה מערבית, ואף שורות לעיתים בשפה העברית והערבית.
עבור חלק גדול מהמוזיקאים, לרבות של להקות מוכרות ומצליחות, העיסוק במטאל אינו משלוח ידם המרכזי, והם עוסקים בעבודות אחרות לצורך פרנסתם.
חלק מהעיסוקים קשורים לתחום המוזיקה וחלק לא.
כך לדוגמה הזמר קובי פרחי הוא בין היתר עורך מוזיקלי והגיטריסט יוסי סאסי עובד בתחום הסייבר.
רבים עוסקים במתן שיעורים מוזיקליים, וזמרות המטאל מפורסמות כגון עתליה שורקי, נועה גרומן ועדי ביטרן עוסקות בפיתוח קול, הכולל גם שיטות ווקליות של מטאל קיצוני.
ההיסטוריה של המטאל בישראל משולבת בהתפתחות הרוק הכבד והרוק הישראלי.
עם זאת, מהשנים הראשונות ניתן להבחין בהבדלים סגנוניים, אשר מבחינים את המטאל מיתר זרמי הרוק הפופולריים בישראל.
כבר בשנות ה-80 ניתן למצוא להקות כמו Salem, אשר הוקמה על ידי זאב טננבוים.
להקה זו שהושפעה מסצנת ההמטאל הקיצוני החלה לשלב אלמנטים מזרחיים עם דום מטאל.
שפת השירה הייתה אנגלית, באופן כמעט בלעדי.
קלטת הדמו שלהם נשלחה ללהקת הבלאק מטאל הנורווגית מייהם, דבר שסלל את דרכה של סיילם אל הסצנה העולמית.
ניתן לראות בסיילם את אחת המייסדות של האוריינטל מטאל.
במקביל, להקת אלמנה שחורה שקמה ב-1984 לקחה את המטאל לכיוון שונה: שפת השירה הייתה עברית וסגנון הנגינה יותר הזכיר את הגלאם מטאל.
אלי זולטא שהיה תחילה גיטריסט הלהקה, הפך בהמשך לסולן.
שנות ה-90 מאופיינות בין היתר בהשפעות של הגל החדש של ההאבי מטאל האמריקאי ובעליה מסיבית של יוצאי ברית המועצות לשעבר, אשר הביאו איתם בין היתר את תרבות הרוק הכבד וההבי מטאל הקלסי.
עולים צעירים הכירו להקות כמו אריה ומטאליקה שהיו בשיא הפופולריות שלהן באותן השנים.
שנות ה-90 מאופיינות בפריחתן של להקות חדשות כמו Clapsodra ואורפנד לנד ב-1991, מלכאש ב-1993, Bishop of Hexen ב-1994, להבות ב-1995, דיסטורטד ב-1996, ערפל ב-1997, Arallu ובצפר ב-1998. שירת הגראולינג והשפה האנגלית קיבלו מקום נכבד בסצנת המטאל המקומית, והבחינה את הז'אנר באופן מובהק מהרוק הכבד, אשר העדיף שירה נקיה ושפה עברית.
הלהקות ניגנו לרוב מול קהל מצומצם יחסית במועדונים.
הם הקליטו אלבומים, אשר שווקו בקלטות ודיסקים במקביל להופעות חיות.
חלק מהלקות יצאו לסביב הופעות מחוץ לישראל.
חלק מהלהקות הוחתמו על לייבלים בינלאומיים.
המאפיינים הייחודיים של אוריינטל מטאל זיכו להקות כמו אורפנד לנד בפופולריות רבה בקהילה הבינלאומית.
שיטות ווקליות קיצוניות כמו גרואלינג וסקרימינג הפכו נפוצות, במקביל לשימוש בשירה נקיה בשפה האנגלית.
שנות ה-2000 הביאו איתן דור נוסף של להקות מטאל מסגנונות מגוונים.
להקת רוק Soul Enema שהוקמה ב-2001 כללה אלמנטים מזרחיים ומערביים.
ב-2014 הצטרפה אליה נועה גרומן שהפכה בהמשך למוכרת בסצנה הישראלית.
רבות מהלהקות הוחתמו על לייבלים בינלאומיים והחלו לשווק דיסקים באופן מסחרי.
שירה נשית, לרבות גרואלינג נפוצה בסצנה הישראלית.
גם בעשור השני של המאה ה-21 קמו להקות משפיעות.
ביניהן ניתן למנות את Hammercult שהוקמה ב-2010, את Ma'anish, Tomorrow's Rain ו-Sinnery שהוקמו ב-2011. ב-2014 יוסי סאסי עזב את אורפנד לנד ועבר לקריירת סולו בסגנון המשלב אוריינטליות עם מוזיקת רוק ומטאל.
באותה שנה נועה גרומן הקימה את להקת Scardust וב-2016 הקימה את להקת Hellscore בה זמרים שונים (שחלקם שרים גם בהרכבים אחרים) מבצעת גרסאות כיסוי לשירי מטאל בגרסת אקפלה.
תעשיית המוזיקה הכבדה החלה להשתמש בפלטפורמות אינטרנטיות כגון Youtube, Spotify או Bandcamp לצד הופעות חיות במועדונים.
רשתות חברתיות הפכו למדיה בה מוזיקת המטאל מופצת, ולפלטפורמה העיקרית בה מפרסמים הופעות ופסטיבלים.
מגפת הקורונה בישראל ובעולם כולו הובילה לצניחה בהיקף ההופעות, עקב סגרים מתמשכים וחשש להידבקות במחלה.
עם זאת, הסצנה החלה להתאושש לאחר הפצת החיסון נגד קורונה בהגבלות התו הירוק.
הגבלות אלו הוסרו לאחר מספר חודשים.
בתחילת העשור השלישי של המאה ה-21 רשת האינטרנט הפכה לכלי מרכזי עבור מוזיקת המטאל, בדומה לסגנונות מוזיקליים אחרים.
להקות רבות מעלות אלבומים לפלטפורמות מוזיקליות, מפרסמות תאריכים להופעות עתידיות, מוכרות כרטיסים להופעות ועושות משלוחים של מוצרים פיזיים כמו דיסקים, חולצות וכדומה דרך אתריהן.
קליפים חדשים לשירים מקוטלגים מראש מתוך מטרה להיות מוצגים באתרי שיתוף וידאו, כמו יו-טיוב.
מספר רב של פסטיבלי מטאל מאורגנים במהלך השנה.
רובם מועברים במועדונים קטנים ובינוניים.
מספר הופעות גדולות יותר מועברות במתחמים כמו רדינג 3, B - SIDE והוואנה מיוזיק קלאב.
מספר להקות מטאל ישראליות השתתפו בפסטיבל ואקן, הנחשב לאחד מפסטיבלי המטאל הגדולים בעולם.
אורפנד לנד השתתפה בפסטיבל מספר רב של פעמים.
בנוסף, להקות ישראליות נותנות הופעות בהיקף של כ-10–20 דקות בפסטיבל.
כך לדוגמה ב-2008 הופיעה להקת The Fading, ב-2011 הופיעה להקת האמרקלט, ב-2017 להקת Eternal Struggle, ב-2018 להקת Shiran, ב-2020 להקת Walkways וב-2022 השתתף בו ההרכב המוזיקלי Scardust.
חלק מהלהקות ישראליות המופיעות בחו"ל הפיצו את סגנון האוריינטל מטאל, אשר זוכה לפופולריות באמריקה ואירופה.
כך ניתן לציין להקות משפיעות כמו מלכאש, Salem ואורנפד לנד המוכרות בסגנון זה.
בנוסף, ניתן ציין גם את להקת חלאס הישראלית, אשר הורכבה מערבים ישראלים ושיתפה פעולה עם אורפנד לנד.
בנוסף לעולם המערבי, להקות אוריאנטל מטאל ישראליות מוכרות בעולם הערבי.
בחלק מהמקומות האזנה לאורפנד לנד אסורה על ידי השלטונות.
במקביל לפעילות בישראל חלק מהלהקות הישראליות נוהגות לארגן סבבי הופעות, בעיקר באירופה.
להקות כמו Matricide, Subterranean Masquerade, או Arallu מארגנות סבבי הופעות על בסיס שנתי, במספר מדינות.
תחנות הרדיו בישראל ממעטות להשמיע מוזיקת מטאל מקומית.
עם זאת, ניתן לשמוע לעיתים מוזיקת מטאל, במסגרת שידורי רדיו באינטרנט של תחנת רדיו זה רוק.
תוכנית רדיו "מת על מטאל" לעומת זאת, מתמקדת דווקא במוזיקת המטאל והיא נותנת במה גם ללהקות מקומיות.
התוכנית משודרת ברדיו הבינתחומי במתכונת שבועית, וניתן למצוא את הקלטות התוכנית בספוטיפיי ובאתר התוכנית.
התוכנית מרבה לסקור את הסצנה הישראלית, ולהזמין אמנים שונים מישראל ומחו"ל להתראיין.
הקהל מאזיני המטאל אינו אחיד מבחינת גיל ומין.
הופעות מטאל חיות מתקיימות לרוב במועדונים בגודל שונה, בעיקר בתל אביב, אך גם בירושלים, חיפה, ובאר שבע.
מועדונים המרבים לארח הופעות מטאל הם מועדון "גגרין" בתל אביב ומועדון הוונדרבאר בחיפה.
הקהל משתתף אקטיבית בהופעות חיות, בדומה להופעות בחו"ל.
ניתן לראות בקהל הד באנגינג, פוגו וקראוד סרפינג.
בתל אביב ניתן למצוא חנויות הפונות לקהל המטאליסטים, המשווקות אביזרי אופנה בסגנון אופנת מטאל, לרבות חולצות עם סמלי להקות, דיסקים, פוסטרים, דגלים ותקליטי ויניל.
קיים בר בשם "רבל" אשר משמיע מוזיקת מטאל, ומארח מדי פעם ירידים בהם חברי להקות מקומיות מוכרים אביזרים שונים.
בנוסף, אביזרים עם סמלי הלהקות המקומיות נמכרים במקביל להופעות חיות, בירידים הסמוכים למקום ההופעה.
חברת ההפקה מטאליסט הפקות מוציאה בין היתר את "מגזין מטאליסט" אשר סוקר את הסצנה העולמית והסצנה המקומית.
חלק מהכתבים במגזין הם חברי להקות בעצמם, כדוגמת יותם אבני, סולן להקת Prey For Nothing.
מטאל אוונגרדי או מטאל ניסיוני הוא תת-זרם מוזיקלי, שהתפתח באמצע שנות השמונים מתוך הבי מטאל.
המטאל הניסיוני מתאפיין לעיתים קרובות בשימוש תכוף בניסויים ואלמנטים חדשניים ואוונגרדיים, כולל צלילים לא סטנדרטיים ולא שגרתיים, כלים, מבני שירים, נגינה סגנונות וטכניקות ווקאליות.